427.200

Lescha davart las scolas autas e la perscrutaziun (LSAP)

dals 24-10-2012 (versiun dals 01-01-2025)

Il cussegl grond dal chantun Grischun1),

sa basond sin l'art. 31 al. 1 e sin l'art. 89 al. 3 da la constituziun chantunala2), suenter avair gì invista da la missiva da la regenza dals 26 da zercladur 20123),

concluda:

1. Disposiziuns generalas

Object

Art.  1 1 Questa lescha regla – cun resalva da disposiziuns respectivas dal dretg federal sco er da cunvegnas interchantunalas – la promoziun da las scolas autas sco er dals instituts   da   perscrutaziun   universitars   e   d'auters   instituts   da   perscrutaziun   tras   il chantun.

2 Ella furma la basa legala per finanziar curs preparatorics per scolaziuns dal sectur terziar.

Intent

Art.  2 1  Scolas autas ed instituts da perscrutaziun èn instituziuns da l'instrucziun, da la perscrutaziun, dal servetsch e da la furmaziun supplementara scientifica.

2 Els gidan a sviluppar la societad e l'economia dal chantun e da sias regiuns.

3 Il chantun promova la domiciliaziun da scolas autas e d'instituts da perscrutaziun che servan als interess dal chantun.

Art.  3 1 L'instrucziun e la perscrutaziun scientifica èn libras.

Libertad da l'instrucziun e da la perscrutaziun

1) PCG 2012/2013, 255 2) DG 110.100 3) pagina 445 * tabellas da las modificaziuns a la fin dal relasch

1

427.200

2 Il giudicament etic dals meds impundids e la responsabladad per in tractament persistent da l'ambient e da las resursas èn parts integralas da l'activitad scientifica.

Cooperaziuns

Art.  4 1 En   lur   champ   d'incumbensas   coopereschan   las   scolas   autas   ed   ils   instituts   da perscrutaziun cun l'economia sco er cun organisaziuns e cun instituziuns naziunalas ed estras dal sectur da la furmaziun, da la scienza e da la perscrutaziun, en spezial er cun las scolas spezialisadas superiuras. *

Dretgs dals bains immaterials

Art.  5 1 Cun excepziun dals dretgs d'autur tutgan a las scolas autas chantunalas tut ils dretgs vi   dals   bains   immaterials   ch'èn   vegnids   stgaffids   da   persunas   cun   exequir   lur activitad uffiziala en questas scolas autas.

Utilisaziun dals resultats da la perscrutaziun

Art.  6 1 Las scolas autas ed ils instituts da perscrutaziun sa stentan ch'ils resultats da lur perscrutaziun vegnian duvrads.

2 En il rom da lur incumbensas tenor lescha e da lur incarica da prestaziun pon ellas ed els sa participar a persunas giuridicas dal dretg public e dal dretg privat per duvrar ils dretgs dals bains immaterials.

3 Il chantun sustegna las scolas autas ed ils instituts da perscrutaziun tar fundaziuns d'interpresas   tras   excorporaziun   che   han   lur   domicil   en   il   Grischun;   el   po   pajar contribuziuns per quai.

Protecziun da las designaziuns e dals titels

Art.  6a * 1 Las designaziuns da las instituziuns dal sectur da las scolas autas èn protegidas tenor la Lescha federala davart l'agid a las scolas autas e davart la coordinaziun en il sectur da las scolas autas svizras4).

2 Ils titels che vegnan acquistads ad ina scola auta dal chantun u ad ina scola auta renconuschida dal chantun, èn protegids.

3 Titels ch'èn vegnids acquistads illegalmain, vegnan retratgs da l'instituziun che als ha surdà.

2. Scolas autas purtadas dal chantun

Creaziun da novas scolas autas

Art.  7 1 Il cussegl grond concluda davart la creaziun da novas scolas autas che vegnan purtadas d'instituziuns chantunalas.

4) CS 414.20

2

427.200

2 L'integraziun en la cuntrada svizra da scolas autas, la plivalur per il chantun e per sia economia sco er la finanziabladad ston vegnir cumprovadas.

3 Scolas   autas   che   vegnan   purtadas   dal   chantun   vegnan   manadas   sco   instituts autonoms da dretg public.

Scolas autas existentas

Art.  8 1 La scola auta da pedagogia dal Grischun (SAPGR) e la scola auta spezialisada dal Grischun (SASGR) èn scolas autas che vegnan purtadas dal chantun.

SAPGR

Art.  9 1 La SAPGR porscha studis da bachelor e da master en il sectur da la furmaziun da persunas d'instrucziun, en spezial per las scolas popularas sco er per las scolas da maturitad; en quest connex resguarda ella spezialmain ils basegns dal chantun triling e dals chantuns vischins. * 2 Ella   promova   la   furmaziun   supplementara   sin   tut   ils   stgalims   da   las   scolas popularas e da las scolas da maturitad, fa perscrutaziun applitgada e svilup applitgà en il sectur da la scola populara e porscha servetschs a terzas persunas. *

SASGR

Art.  10 1 La SASGR porscha studis da bachelor e da master ch'èn en l'interess da l'economia publica dal Grischun e metta ses accents sin la tecnica e sin l'economia. * 2 Ella promova la furmaziun supplementara da forzas da cader da l'economia e da l'administraziun, fa perscrutaziun applitgada e svilup applitgà e porscha servetschs a terzas persunas.

Admissiun

Art.  11 1 L'admissiun als singuls studis da las scolas autas sa drizza tenor las prescripziuns da la confederaziun e da cunvegnas interchantunalas.

2 Sin   dumonda   dal   cussegl   da   la   scola   auta   po   la   regenza   relaschar   restricziuns d'admissiun per singulas scolas autas u per tscherts studis.

3 En cas da restricziuns d'admissiun decida la qualificaziun da las candidatas e dals candidats da studi. La qualificaziun vegn sclerida avant che cumenzar cun il studi cun   agid   d'ina   procedura   da   qualificaziun   fixada   dal   cussegl   da   la   scola   auta   e suenter il cumenzament dal studi cun agid d'examens preliminars.

Organs da las scolas autas ed elecziun

Art.  12 1 Mintga scola auta ha ses agens organs. Quai èn il cussegl da la scola auta che cumpiglia almain tschintg commembras e commembers, la direcziun da la scola auta ed il post da revisiun. * 2 La regenza elegia il cussegl da la scola auta e designescha ses presidi. En quest connex resguarda ella ils interess da l'economia e da las instituziuns da scolaziun.

3

427.200

3 La regenza elegia il post da revisiun.

Cussegl da la scola auta

Art.  13 1 Il cussegl da la scola auta sco organ strategic intern è spezialmain cumpetent per:

a)

planisar e survegliar che las finamiras fixadas en connex cun l'incarica da prestaziun da la regenza vegnian cuntanschidas;

abis) * determinar novs studis da bachelor e da master;

b)

c)

deliberar il preventiv per mauns da la regenza e survegliar las finanzas;

fixar   l'organisaziun   directiva   sco   er   las   directivas   per   il   reporting   e   per   il manaschament da qualitad en furma d'in reglament;

eleger e destituir la rectura u il rectur, las commembras ed ils commembers da la   direcziun   da   la   scola   auta   sco   er   las   docentas   ed   ils   docents   en   uffizi principal;

surdar e retrair il titel da professuressa u da professer;

reglar andaments da procedura dal manaschi da scola auta e fixar las taxas da studi en il rom da la media svizra;

decider davart fundaziuns d'interpresas tras excorporaziun.

g)

2 Il   cussegl   da   la   scola   auta   po   nominar   cumissiuns   u   consultar   spezialistas   e spezialists per incumbensas spezialas.

d)

e)

f)

Direcziun da la scola auta

Art.  14 1 Da la direcziun da la scola auta fan part – ultra da la rectura u dal rectur – almain las persunas ch'èn responsablas per l'instrucziun e per la perscrutaziun.

2 Operativamain vegnan las scolas autas manadas da la rectura u dal rectur. Ella u el presidiescha   la   direcziun   da   la   scola   auta,   ha   il   dretg   da   dar   directivas   a   las commembras ed als commembers da la direcziun da la scola auta e represchenta la scola auta vers anora.

Appartegnentas ed appartegnents da la scola auta

Art.  15 1 Las appartegnentas ed ils appartegnents da la scola auta èn:

a)

b)

c)

la direcziun da la scola auta;

las docentas ed ils docents;

las   assistentas   ed   ils   assistents,   las   collavuraturas   ed   ils   collavuraturs scientifics sco er las doctorandas ed ils doctorands;

las studentas ed ils students sco er las audituras ed ils auditurs;

las collavuraturas ed ils collavuraturs administrativs e tecnics.

d)

e)

Art.  16

Engaschament da las appartegnentas e dals appartegnents da las scolas autas

1 Las relaziuns d'engaschament sa drizzan tenor la lescha davart la relaziun da lavur da las collavuraturas e dals collavuraturs dal chantun Grischun.

4

3. Scolas autas betg purtadas dal chantun

427.200

Permissiun da manaschi

Art.  17 1 Per installar e per manar instituziuns dal sectur da las scolas autas che na vegnan betg purtadas dal chantun basegni ina permissiun da manaschi da la regenza, sch'i vegnan concedids grads academics.

2 La permissiun da manaschi po vegnir concedida, sche l'instituziun cumprova sin agens custs che:

a)

b)

la garanzia per ademplir l'incumbensa per pli ditg è dada;

il basegn per manar ina tala instituziun sin il stgalim d'ina scola auta è avant maun;

la scolaziun intermediada correspunda a las pretensiuns legalas che vegnan fatgas ad ina scolaziun svizra da scola auta.

c)

4. Instituts da perscrutaziun universitars ed auters instituts da perscrutaziun

Concessiun da l'incarica da prestaziun

Art.  18 1 Per instituts da perscrutaziun universitars e per auters instituts da perscrutaziun po la regenza conceder ina incarica da prestaziun cun contribuziun globala, sche las suandantas premissas èn ademplidas cumulativamain:

igl exista in interess chantunal suffizient;

a)

la qualitad scientifica è cumprovada;

b)

l'instituziun purtadra cumprova ina finanziaziun stabila.

c)

5. Organisaziun

Art.  19

Incarica da prestaziun 1. princip

1 Las   incaricas   da   prestaziun   che   duran   per   regla   4   onns   determineschan   –   en enclegientscha cun ils organs strategics cumpetents – las cundiziuns, tenor las qualas i vegnan concedidas las contribuziuns globalas.

2 Las contribuziuns globalas fixadas en las incaricas da prestaziun vegnan pajadas da la regenza, cun la resalva ch'il cussegl grond approveschia mintga onn il preventiv.

3 Il champ d'applicaziun da la legislaziun davart las finanzas dal chantun Grischun sa restrenscha als princips da la legalitad, da la spargnusadad, da la rentabilitad e da l'effizienza sco er dal rendaquint ordinari.

5

427.200

2. concessiun

Art.  20 1 La regenza conceda a las scolas autas che vegnan purtadas dal chantun ina incarica da prestaziun cun contribuziun globala.

2 Sch'ina  instituziun  dal  sectur  da  las  scolas  autas  che  na  vegn  betg  purtada  dal chantun ha ina permissiun da manaschi e sch'igl è avant maun in interess chantunal suffizient,   po   la   Regenza   conceder   ina   incarica   da   prestaziun   cun   contribuziun globala ubain cun ina pauschala orientada a la prestaziun. *

Cumpetenza da la regenza

Art.  21 1 La regenza è cumpetenta per:

a)

b)

c)

fixar la strategia chantunala da scola auta e da perscrutaziun;

approvar las incaricas da prestaziun;

deliberar   las   contribuziuns   globalas   annualas   sin   basa   dal   credit   tenor   il preventiv ch'è vegnì approvà dal cussegl grond;

fixar ils criteris per controllar che las finamiras da las incaricas da prestaziun sco   er   da   las   prescripziuns   per   la   budgetaziun   e   per   il   rendaquint   sajan ademplidas;

d)

e) * relaschar   disposiziuns   per   scolas   autas   purtadas   dal   chantun   che   reglan   la cooperaziun, las finanzas e la contabilitad, il manaschament d'immobiglias sco er la segiraziun da la proprietad immobigliara;

permetter novs secturs da studi.

f) *

Rapportaziun al cussegl grond

Art.  22 1 Il rapport annual ed il quint annual da las scolas autas chantunalas ston vegnir suttamess al cussegl grond per laschar prender enconuschientscha.

6. Finanziaziun

Pajaments da las contribuziuns

Art.  23 1 Las   contribuziuns   globalas   che   vegnan   pajadas   sin   basa   da   las   incaricas   da prestaziun vegnan fixadas en il rom dal preventiv.

2 A la finanziaziun da basa d'instituts da perscrutaziun d'impurtanza naziunala tenor la legislaziun federala paja il chantun ina contribuziun che importa maximalmain 80 pertschient da la contribuziun da la confederaziun.

3 A la finanziaziun fundamentala d'ulteriurs instituts da perscrutaziun d'impurtanza chantunala po il chantun pajar contribuziuns da maximalmain 50 pertschient dals custs   imputabels.   La   regenza   determinescha   ils   custs   imputabels   applitgond   las disposiziuns correspundentas dal dretg federal. Il cussegl grond conceda ils credits necessaris en atgna cumpetenza. *

6

427.200

Contribuziuns d'investiziun

Art.  24 1 En il rom da las cumpetenzas finanzialas tenor la constituziun chantunala po la regenza   conceder   contribuziuns   als   custs   imputabels   per   novs   edifizis,   per engrondiments,   per   midadas,   per   sanaziuns   sco   er   per   ils   indrizs   e   per   las infrastructuras da perscrutaziun ch'èn colliads cun quai.

2 La regenza fixescha ils custs imputabels.

3 En il rom da lur pussaivladads sa participeschan las scolas autas ed ils instituts da perscrutaziun adequatamain a las investiziuns.

4 Contribuziuns da construcziun u contribuziuns a la cumpra d'immobiglias pon er vegnir pajadas sco pauschala.

Distincziuns e contribuziuns da promoziun

Art.  25 1 La regenza po distinguer prestaziuns scientificas spezialas e pajar contribuziuns da promoziun   a   scienziadas   ed   a   scienziads   sco   er   a   doctorandas   ed   a   doctorands grischuns  extraordinaris.  En  quest  connex  resguarda  ella  er  interess  linguistics  e culturals.

Contribuziuns per la collavuraziun

Art.  26 1 Il departament po iniziar u sustegnair mesiras che promovan la collavuraziun e la coordinaziun tranter las singulas scolas autas ed ils singuls instituts da perscrutaziun.

Sche pussaivel duain er vegnir integrads la furmaziun professiunala superiura ed il stgalim secundar II. * 2 Per   la   furmaziun   terziara   e   per   la   perscrutaziun   po   il   departament   conceder contribuziuns orientadas a la prestaziun ord fonds chantunals liads ad in intent ubain ord finanziaziuns spezialas en il senn da las disposiziuns da la legislaziun davart las finanzas. *

Contribuziuns a curs preparatorics

Art.  27 1 Il chantun po pajar contribuziuns a curs preparatorics per scolaziuns dal sectur terziar. La regenza fixescha las contribuziuns en il rom d'incaricas da prestaziun.

2 Il chantun surpiglia quels custs che resultan da cunvegnas dal dretg administrativ suenter avair deducì eventualas contribuziuns da las vischnancas.

Funtaunas d'entradas

Art.  28 1 Las scolas autas ed ils instituts da perscrutaziun che han ina incarica da prestaziun han en spezial las suandantas funtaunas d'entradas:

a)

b)

c)

d)

e)

taxas da studi e da curs;

contribuziun dal chantun;

contribuziuns d'autras instituziuns dal maun public e da la confederaziun;

contribuziuns e donaziuns da terzas persunas;

retgavs da purschidas da servetsch e da furmaziun supplementara.

7

427.200

Budgetaziun

Art.  29 1 Mintga scola auta chantunala e mintga institut da perscrutaziun che ha ina incarica da prestaziun fa mintga onn in preventiv che cuntegna la contribuziun globala dal chantun e che mussa il connex cun l'incarica da prestaziun.

Reducziun da la contribuziun globala

Art.  30 1  Sche las finamiras da l'incarica da prestaziun na vegnan betg cuntanschidas u na vegnan   betg   cuntanschidas   cumplainamain,   po   la   regenza   retegnair   u   pretender enavos tut la contribuziun globala ubain ina part da quella.

7. Giurisdicziun

Via giudiziala

Art.  31 1 Suenter che la procedura da meds legals entaifer la scola è exaurida, poi vegnir fatg recurs cunter las suandantas decisiuns da las scolas autas che vegnan purtadas dal chantun entaifer 10 dis tar la Dretgira superiura: * decisiuns concernent l'inadmissiun al studi;

a)

decisiuns concernent l'extrada durant il studi;

b)

decisiuns concernent la nunreussida dal studi.

c)

8. Disposiziuns finalas

Aboliziun dal dretg vertent

Art.  32 1 Cun l'entrada en vigur da questa lescha vegnan abolids ils suandants relaschs:

a)

lescha   davart   la   scola   auta   da   pedagogia   dals   8   da   december   2004 (DG 427.200);

lescha davart la scola auta da tecnica ed economia dals 8 da december 2004 (DG 427.500).

b)

2 Sche relaschs vertents renvieschan a disposiziuns che vegnan abolidas tras questa lescha, vegnan applitgadas las disposiziuns correspundentas da questa lescha.

Art.  33

Midada dal dretg vertent5)

Dretg transitoric

Art.  34 1 Proceduras ch'èn pendentas il mument che questa lescha entra en vigur vegnan manadas a fin tenor il dretg vegl.

5) Las midadas dal dretg vertent na vegnan betg inditgadas.

8

427.200

Referendum ed entrada en vigur

Art.  35 1 Questa lescha è suttamessa al referendum facultativ6).

2 La regenza fixescha il termin da l'entrada en vigur da questa lescha7).

6)

Il   termin   da   referendum   è   scadì   ils   30   da   schaner   2013,   senza   ch'i   saja   vegnì   fatg   in referendum.

7) mess en vigur cun CR dals 8 da fanadur 2014 per il 1. d'avust 2014

9

427.200

Tabella da las modificaziuns - tenor conclus

Conclus 24-10-2012 22-12-2015 14-06-2022 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024

Entrada en vigur 01-08-2014 01-01-2016 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 23 al. 3 Art. 31 al. 1 Art. 4 al. 1 Art. 6a Art. 9 al. 1 Art. 9 al. 2 Art. 10 al. 1 Art. 12 al. 1 Art. 13 al. 1, abis)

Art. 20 al. 2 Art. 21 al. 1, e)

Art. 21 al. 1, f)

Art. 26 al. 1 Art. 26 al. 2

Modificaziun emprima versiun midada midada midada integraziun midada midada midada midada integraziun midada midada integraziun midada integraziun

Publicaziun en la CUL - 2015-056 2023-008 2024-041 2024-041 2024-041 2024-041 2024-041 2024-041 2024-041 2024-041 2024-041 2024-041 2024-041 2024-041

10

427.200

Tabella da las modificaziuns - tenor element

Element relasch Art. 4 al. 1 Art. 6a Art. 9 al. 1 Art. 9 al. 2 Art. 10 al. 1 Art. 12 al. 1 Art. 13 al. 1, abis)

Art. 20 al. 2 Art. 21 al. 1, e)

Art. 21 al. 1, f)

Art. 23 al. 3 Art. 26 al. 1 Art. 26 al. 2 Art. 31 al. 1

Conclus 24-10-2012 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 11-06-2024 22-12-2015 11-06-2024 11-06-2024 14-06-2022

Entrada en vigur 01-08-2014 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2016 01-01-2025 01-01-2025 01-01-2025

Modificaziun emprima versiun midada integraziun midada midada midada midada integraziun midada midada integraziun midada midada integraziun midada

Publicaziun en la CUL - 2024-041 2024-041 2024-041 2024-041 2024-041 2024-041 2024-041 2024-041 2024-041 2024-041 2015-056 2024-041 2024-041 2023-008

11